**Արմաիս Ալբերտի Կամալով** (հունիսի 3, 1961(1961-06-03)), բժշկական գիտությունների դոկտոր, պրոֆեսոր, Ռուսաստանի գիտությունների ակադեմիայի ակադեմիկոս, ՌԴ գիտության վաստակավոր գործիչ, Հայաստանի գիտությունների ազգային ակադեմիայի արտասահմանյան անդամ, Երևանի Մխիթար Հերացու անվան Պետական Բժշկական Համալսարանի պատվավոր դոկտոր։

Կենսագրություն
--------------

Արմաիս Կամալովը ծնվել է 1961 թվականի հունիսի 3-ին, Թբիլիսի քաղաքում։ Գերազանց առաջադիմությամբ ավարտել է միջնակարգ դպրոցը և 1978 թվականին ընդունվել Նիկոլայ Պիրոգովի անվան Մոսկվայի պետական բժշկական ինստիտուտ և 1984 թվականին գերազանց առաջադիմությամբ ավարտել այն։ 1985-1987 թվականներին Արմաիս Կամալովը կրթությունը շարունակել է նույն ինստիտուտի կլինիկական օրդինատուրայում։ Օրդինատուրան ավարտելուց հետո, 1987 թվականից մինչև 2010 թվականը աշխատաել է ՌԴ առողջապահության նախարարության ուրոլոգիական գիտահետազոտական ինստիտուտում։

էնդոսկոպիկ մեթոդով բուժման ուսումնասիրությունների արդյունքում Արմաիս Կամալովը 1992 թվականին պաշտպանել է իր թեկնածուական թեզը՝ «Трансуретральная эндоскопическая уретеролитотрипсия и уретеролитоэкстракция» թեմայով։ Նրա պաշտպանած դոկտորական թեման եղել է «Эндоскопические методы диагностики и лечения доброкачественной гиперплазии простаты, стриктур и облитераций уретры, рака мочевого пузыря»։

2001 թվականին Կամալովը նշանակվել է Մոսկվայի Մ. Վ. Լոմոնոսովի անվան պետական համալսարանի պրոֆեսոր և դասավանդել ուրոլոգիային վերաբերող դասընթացներ։ 2010 թվականից նա Մոսկվայի պետական համալսարանի Հիմնարար բժշկության, ուրոլոգիայի և անդրոլոգիայի ամբիոնի ղեկավարն է, իսկ 2014 թվականից՝ նույն համալսարանի բժշկական գիտակրթական կենտրոնի ղեկավարը։ Կամալովի ղեկավարությամբ պաշտպանել են գիտությունների դոկտորներ և գիտությունների թեկնածուներ։

2021 թվականին Արմաիս Կամալովին շնորհվել է Երևանի Մխիթար Հերացու անվան պետական բժշկական համալսարանի պատվավոր դոկտորի կոչում

Կամալովի հեղինակությամբ և համահեղինակությամբ հրատարակել է 300-ից ավելի գիտական հոդվածներ, մեթոդաբանական երաշխավորագրեր, երեք մենագրություն, 6, դասագիրք, ուրոլոգիայի վերաբերյալ 8 գիրք, ուրոլոգիական բուժմանն ու դրանց գործիքների վերաբերյալ ունի երեք արտոնագիր։

2014 թվականից Արմաիս Կամալովը հանդիսանում է Հայաստանի գիտությունների ազգային ակադեմիայի արտասահմանյան անդամ, իսկ 2016 թվականից՝ Ռուսաստանի Դաշնության Գիտությունների ակադեմիայի անդամ։

Պարգևներ
--------

* Ալեքսանդր Նևսկու շքանշան՝ կորոնավիրուսային վարակի դեմ պայքարում մեծ ավանդի և մասնագիտական պարտականությունների կատարման գործում ցուցաբերած նվիրումի համար (2020 թվականի սեպտեմբերի 21)
* Մոսկվայի 850-ամյակին նվիրված «Աշխատանքային գործունեության համար» մեդալ (1997 թ.)
* Ռուսաստանի լավագույն բժիշկ՝ «Բժշկության մեջ նոր ուղղություն ստեղծելու համար» (2006 թ․)
* Նիկոլայ Լոպատկինայի մրցանակի դափնեկիր՝ «Ռուսական ուրոլոգիայի զարգացման գործում ներդրման համար» (2009 թ․)

Ծանոթագրություններ
------------------

1. 1 2
2. 1 2  ՌԴ ԳԱ ակադեմիկոս Արմաիս Կամալովը՝ ԵՊԲՀ պատվավոր դոկտոր
3. ↑  Արմաիս Ալբերտի Կամալով
4. ↑  ГКБ №31. «Городская клиническая больница №31 в Москве». *ГКБ №31*. Վերցված է 2022 թ․ նոյեմբերի 20-ին.`{{cite web}}`: CS1 սպաս․ թվային անուններ: authors list (link)

Արտաքին հղումներ
----------------

* «Камалов Армаис Альбертович». *Летопись Московского университета*. Վերցված է 2017 թ․ հոկտեմբերի 31-ին.
* «Камалов Армаис Альбертович — научные работы». *ИСТИНА МГУ*. Վերցված է 2017 թ․ ապրիլի 19-ին.
* «Камалов Армаис Альбертович». *Университетская клиника МГУ*. Վերցված է 2017 թ․ ապրիլի 19-ին.
* «Кафедра урологии и андрологии». *Факультет фундаментальной медицины МГУ*. Արխիվացված է օրիգինալից 2017 թ․ օգոստոսի 4-ին. Վերցված է 2017 թ․ ապրիլի 19-ին.
* Григорий Анисонян. «АРМАИС КАМАЛОВ: ПРЕСТИЖНО БЫТЬ ЗДОРОВЫМ!». *Ноев ковчег*. Վերցված է 2017 թ․ ապրիլի 19-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Արմաիս Կամալով» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ՀՀ ԳԱԱ |

 |